MASHED

Computerspillet MASHED: Drive to Survive er omdrejningspunktet for MOST sammenkomsterne. Det er den oprindelige baggrund for at Associationen mødtes.

Spillets navn er også inspiration for MOST - det er en direkte oversættelse af navnet fra engelsk til dansk. Det har så senere udviklet sig til at kunne benyttes som for eksempel tillægsord i sætninger.

Det nævnes her, at der bør differentieres imellem at spille MASHED: Drive to Survive og at spille MOST. MOST er et unikt spil, der spilles til MOST, og vil blive beskrevet i det følgende. MASHED vil kun blive beskrevet i det omfang det er nødvendigt for kontekst.

### Spillet

#### Setup

Almindeligvis spilles MOST på et fjernsyn i pavillonen. Her tilslutter indehaveren af spillet, Erick, sin bærbare computer til fjernsynet, hvorefter samtlige controllers tilsluttes hans laptop. Disse deles ud til Jesper, Frederik og Christian, imens Erick selv benytter computeren til at spille spillet. herefter åbnes spillet, hvor det er enormt vigtigt at indtaste koden der åbner for alt spillets content. Dette er i sagens natur udelukket fra start af, og det er ikke muligt at gemme ens fremskridt i spillet, hvorfor koden er nødvendig for at spille MOST.

Der er visse ritualer tilknyttet med spillet. Blandt andet sætter Erick sin telefon til sin bluetooth højtaler, og spiller det fineste Eurodance. Der bliver ofte råbt skældsord under spillets gang, men generel samtale finder sjældent sted. Fokus er på MOST.

Hver spiller har sin egen farve; Erick er blå, Frederik er grøn, Jesper er gul og Christian er Pink.

#### Spillets gang

MASHED er beskrevet som et "vehicular combat racing game". Op til fire biler dyster i en bane hvor diverse våben ligger spredt. Formålet er at vinde over de andre spillere, enten ved at ødelægge deres bil, skubbe den ud af banen, eller vinde over dem ved at de "dør til distance". Sidstnævnte ses som den ultimative ydmygelse i MOST.

Når der spilles MOST er der som regel 4 deltagere. Anderledes så det dog ud i sæson 8, på grund af Christians fravær. I et firemandsspil starter hver spiller med seks point, og den første der når 12 point vinder spillet. Når en deltager elimineres, mister vedkommende i dette tilfælde to point. Den næste deltager mister ét, andenpladsen får ét og førstepladsen får to. Skulle det ske at to deltagere dør samtidigt, får begge 0 point, men på grund af MASHEDs fortrinlige design sker det ofte at dette ikke registreres korrekt. Det kan også ske at flere dør samtidigt, således at der ikke er nogen der får point. Når en vinder er fundet, starter spillet forfra, og der køres igen med den nye stilling.

Bilerne placeres efter deres placering i sidste runde. Sidstepladsen placeres forrest, tredjepladsen lige bag ham, og så videre. Hvordan bilerne er placeret i første runde er tilfældigt, hvilket er en af grundene til Fredsrunden.

Når en spiller dør, er denne dog ikke uden indflydelse på rundens udfald. Det er nemlig muligt for spilleren af affyre et airstrike på en af de andre deltagere. Målet vælges med enten joystick eller piletaster, og sigtekornet skal hvile på det ønskede mål i knap to sekunder. Herefter kan man affyre et missil der følger efter målet. Missilet lever altid i alt for lang tid, eller alt for kort tid, alt efter om man har skudt efter første- eller sidstepladsen.

#### Banen

MOST spilles altid på banen kendt som Polar Wharf, der på grund af banens glatte overflade tilføjer en ekstra element af spænding til spillet. Banen er designet som et langt rektangel med to semi-circler for enden. På hver side af vejbanen er der ishav, der øjeblikkeligt dræber én hvis man ryger ned i dette. Enkelte steder i løbet af vejbanen er der dog bemærkelsesværdige lokationer. På langsiden som bilerne starter på findes der tre kaje, hvor der er knyttet et skur på en lille platform til hver. Skuret er et kontroversielt sted, eftersom det er muligt for den enkelte deltager at sidde fast i bygningen, og således "dø til distance". Længere oppe findes en afsats der indeholder en form for lagerbygning. Mellem vejbanen og lagerbygningen er der et stykke af afsatsen hvor det er muligt at køre. For enden af dette stykke findes en rampe der indeholder den famøse "Baron-buff" (missilet). På den modsatte langside findes en container-kaj. Her er en afsats, afskåret fra vejen med stabler af containere med mellemrum imellem enkelte af dem. For enden af denne afsats findes "tønderne".

Den første halvcirkel på vejen er et åbent område med industribygninger i baggrunden. Den anden halvcirkel er et aflukket areal med containere. På grund af MASHEDs udmærkede design, er det tit svært at se hvad der foregår i dette aflukkede areal, da væggene blokerer for kameraet. Bilerne sidder også ofte fast i containerne. Lige efter denne halvcirkel, er man næsten tilbage ved startlinjen. Der findes dog en afsats mere, hvor det er muligt at samle "mini-gun" op.

#### Regler

Undertiden har MOST udviklet et sæt gentlemanregler for MASHED, eftersom spillet er alt for janky i sig selv. Disse skal følges, da det ellers kan resultere i strafpoint til den enkelte deltager.

##### Fredsrunden

Den første runde i ethvert spil indeholder den såkaldte "Fredsrunde". Reglen har til hensigt at sikre en fredelig start på spillet, så man har mulighed for at ønske god kamp til alle sine meddeltagere. Som nævnt ovenfor, har man ingen indflydelse på hvor man starter under første runde, og det sikrer således også at man ikke bliver mobbet ud af runden i første sekund. Fredsruden går ud på, at ingen deltagere under den første strækning må angribe eller på anden måde chikanere hinanden. Bevægelse er tilladt, men ses normalt ikke, eftersom risikoen påhviler personen der foretager bevægelsen. Ender en deltager alligevel med at angribe en anden spiller, er straffen som regel en genstart med øjeblikkeligt selvmord af angriberen. Reglen bortfalder så snart det første drift er nået.

##### At køre "baglæns"

På grund af MASHEDs veludviklede software, er det muligt for den enkelte spiller at køre den forkerte retning, men alligevel forblive i spillet. Dette ses blandt andet, hvis en spiller ikke fuldfører sit drift ordenligt, hvorfor han så ender med at køre tilbage af samme vej hvor han kom fra. Dette resulterer ofte i uhensigtsmæssige situationer, hvor spillere der egentlig spiller efter hensigten bliver destrueret, men vedkommende der kører modsat retning ikke gør. Ydermere har denne kørsel også den effekt at kameraet ikke kan finde ud af hvad der foregår, og derfor går i selvsving. Det er således ikke tilladt at foretage denne form for baglæns kørsel, da det kan risikere at ødelægge oplevelsen for resten af spillerne.

##### Ingen miner

De almindelige power-ups i Polar Wharf indeholder, som nævnt ovenfor, tønder, missil, minigun og landminer. Landminerne er dog designet således at de er grønne og blinker rødt, hvilket ikke er muligt for Christian at se, på grund af hans fucking retarderede handicap. På baggrund af dette er det ikke tilladt at benytte minerne, og man henstilles til at smide power-uppen hvis man samler den op. Dette er dog ikke et krav, men eftersom man ikke kan samle andre power-ups op hvis man allerede bærer på én, synes andet fjollet. Reglen finder anvendelse uagtet af Christians deltagelse, for at sikre et mest retfærdigt spil.

##### Duel

Duel er en regel der finder sted i to scenarier. Virkningen af duelreglen er blot at de spillere der ikke deltager i duellen ikke må affyre airstrikes. Scenarierne er:

Hvor to spillere begge står til at vinde spillet, hvis de vinder runden, og de andre deltagere er elimineret.

Hvor to spillere ender med at have lige mange point efter spillets afslutning. Under denne duel finder fredsrunden også anvendelse, og det er vigtigt at de to spillere der ikke deltager, øjeblikkeligt kører udover kanten, da deres biler ellers kan holde i vejen.

#### Taktikker

Der er blevet udviklet et hav af taktikker gennem MOSTorien. Et par vil blive beskrevet herunder.

##### Reverse minigun

Hvis man er tilstrækkeligt langt foran sin modstander, og har mini-gun power-uppen, er det muligt at vende sin bil 180 grader og beskyde modstanderen. Dette ses ofte som en magtdemonstration.

##### Acceleration + bremse

På grund af MASHEDs design, er det muligt at holde accelerationsknappen inde samtidig med bremseknappen. Dette giver ens bil mulighed for at dreje rundt om sig selv, eller slå ud med bagenden.

### Citater

MASHED udløser ofte uforklarlige udbrud fra deltagerne. Følgende vil være en samling af de mest ikoniske citater.

> "Fucking fucking pikslikker."
>
>

- Christian

> "Jeg døde til distance!"
>
>

- Ofte sagt af Jesper, når han dør til distance, gerne med en træls stemme.

> "Ses på grillen."
>
>

- Ikonisk citat, sagt af [ukendt], da han kørte fra de andre.

> "ÅååååÅÅÅÅÅH!"
>
>

- Ofte udbrudt af personen der vinder ved at køre fra de andre, efter eksempelvis et godt drift.

> "Jeg har det ikke sjovt mere."
>
>

- Sagt af Christian, imens han pænt lagde sin controller fra sig efter at have tabt en runde.